text: Kærestepar i grundlovsforhør
  19 juli 2011 kl. 07.11
  Moren til en dreng på 15 måneder, som døde mandag, fremstilles kl. 10 i grundlovsforhør ved Retten i Sønderborg sammen med sin kæreste.
  På baggrund i politiets efterforskning og rapporten fra obduktionen af drengen fremstilles den biologiske mor og hendes kæreste i grundlovsforhør. 
  Politiet ønsker ikke på nuværende tidspunkt at give flere oplysninger. Anklagemyndigheden vil begære dørene lukket ved grundlovsforhøret.
  
  Ikke naturlig død
  Spædbarnet blev mandag aften obdukseret i Odense i et forsøg på at finde dødsårsagen.
  Det var kvinden selv, der mandag morgen tilkaldte hjælp, da drengen var livløs i hjemmet i Øster Højst ved Løgumkloster.
  Da politiet nåede frem, fik man mistanke om, at der måske ikke var tale om et naturligt dødsfald.
  - Vi fik hurtigt en fornemmelse af, at der var noget galt, fortalte Hans Roost mandag aften.
  